༄༅། །དཔལ་ཨ་པ་ར་གྷིར་ཏིའི་ཡེ་ཤེས་འཁོར་ལོ་གཏན་ལ་དབབ་པའི་མན་ངག་འདི་ལ་སྤྱི་དོན་གཉིས་ཏེ། སློབ་བུ་ངེས་ཤེས་བསྐྱེད་པ་བརྒྱུད་པའི་ལོ་རྒྱུས་བསྟན་པ་དང་། ཉམས་སུ་བླང་པ་གདམས་ངག་གི་རིམ་པའོ། །དེ་ལ་གསུམ་སྟེ། གླད་ཀྱི་དོན་བསྟན་པ་དང་། གཞུང་གི་དོན་བསྟན་པ་དང་། མཇུག་གི་དོན་བསྟན་པའོ། །དང་པོ་ལ་གསུམ་སྟེ། མཚན་དང་། ཕྱག་འཚལ་བ་དང་། བཤད་པར་དམ་བཅའ་བའོ། ༈ །གཞུང་གི་དོན་ལ་གསུམ་སྟེ། རྟོགས་པའི་ལྟ་བ་དང་། ཉམས་སུ་བླང་བའི་བསྒོམ་པ་དང་། མངོན་དུ་གྱུར་བའི་འབྲས་བུའོ། །བསྒོམ་པ་ལ་གཉིས་ཏེ། བསྒོམ་པ་དངོས་དང་། གདམ་པ་ཡོན་ཏན་དང་བཅས་པའོ། །དང་པོ་ལ་གཉིས་ཏེ། མདོར་བསྟན་པ་དང་། རྒྱལ་པར་བཤད་པའོ། །དེ་ལ་གསུམ་སྟེ། རྒྱལ་ཐབས་སྤྱི་བླུགས་ཀྱི་དབང་རྒྱལ་བུ་རྒྱལ་སར་འདོན་པ་ལྟ་བུ་དང་། རིག་པ་རང་གསལ་ཞུགས་མར་རླུང་གིས་མ་བསྐྱོད་པ་ལྟ་བུ་དང་། ཡེ་ཤེས་སྤྱི་བླུགས་ཀྱི་དབང་ནམ་མཁའ་ལ་ཉི་མ་ཤར་བ་ལྟ་བུའོ། །དང་པོ་ལ་བདུན་ཏེ། རྒྱལ་བུ་རྒྱལ་སར་འདོན་པ་ལྟ་བུའི་དཔེ་དང་། །ནམ་མཁའ་ལ་སེམས་གཟུང་བའི་དོན་བསྟན་པ་དང་། སེམས་ཟིན་པའི་རྟགས་སྟན་པ་དང་། བྱ་བ་གཏང་བའི་སྐྱེས་བུ་ལྟ་བུར་རྩོལ་མེད་དུ་བཞག་ཐབས་དང་། རྟ་རྒོད་འདུལ་བ་བཞིན་དུ་རྗེས་ཐོབ་མ་ཡེངས་པར་བཙའ་ཐབས་དང་། ནམ་མཁའི་སྤྲིན་བཞིན་རང་འབྱུང་རང་བཞིན་བཅོས་ཐབས་དང་། བསྒོམ་པའི་ཉམས་བསྟན་པའོ། །རིག་པ་རང་གསལ་ལ་བདུན་ཏེ། མར་མེ་ལ་སོགས་པའི་དཔེ་བསྟན་པ་དང་། དུས་གསུམ་བར་མས་སེམས་བཟུང་པས་དོན་དང་། སེམས་ཟིན་པའི་རྟགས་དང་། ཐི་བྱ་ཚང་དུ་འཇུག་པ་བཞིན་ཐེ་ཚོམ་མེད་པར་གཞག་ཐབས་དང་། རྒྱལ་པོའི་བཙུན་མོ་བཞིན་རྗེས་ལྟ་ལྟ་བས་ཟིན་པར་བཙའ་བ་དང་། རྐུན་མ་ཚོར་བས་འབྲོས་པ་བཞིན། སྐྱོན་རང་སེམས་སུ་ངོ་ཤེས་པས་བཅོས་པ་དང་། བསྒོམ་པའི་ཉམས་བསྟན་པའོ། །ཡེ་ཤེས་སྤྱི་བླུགས་ལ་བདུན་ཏེ། ནམ་མཁའ་ལྟ་བུའི་དཔེ་དང་། འཛིན་མེད་དུ་སེམས་བཟུང་པའི་དོན་དང་། སེམས་ཟིན་པའི་རྟགས་དང་། ཁྱུང་ནམ་མཁའ་ལ་ལྡིང་པ་བཞིན་འབྱུང་འཇུག་མེད་པར་གཞག་ཐབས་དང་། རིན་པོ་ཆེའི་གཏེར་བཞིན་རྗེས་ཤེས་ཐང་བཅད་ལ་བཙལ་བ་དང་། དུག་ལ་སྔགས་ཀྱིས་བཏབ་པ་བཞིན་ལྟ་བ་རིས་མེད་དུ་ཤེས་པས་བཅོས་པ་དང་། བསྒོམ་པའི་ཉམས་བསྟན་པའོ། །འཇུག་གི་དོན་ལ་གཉིས་ཏེ། སྣོད་བཟང་པོ་ལ་བསྟན་པ་དང་། སྣོད་ངན་ལ་བསྟན་ན་ལྟུང་པའོ། །ཡེ་ཤེས་འཁོར་ལ་གཏན་ལ་དབབ་པའི་འབྱེད་འགྲེལ། དབུས་པ་རྟ་ཡིས་གཞུང་དང་མི་འགལ་བར་སྦྱར་བའོ། །རྫོགས་སོ།། །། ཞུས་སོ་དག་གོ།།  །།